Paldiski
<s>Paldiski je lučki grad od 3,542 stanovnika na sjeveru Estonije u Okrugu Harju.</s>

<s>Geografske karakteristike 
Paldiski se prostire na zapadnoj obali poluotoka Pakri u Paldiskom zaljevu.</s><s>Zajedno sa otocima Pakri, Poluotokom Pakri i Paldiskim zaljevom, teritorij grada iznosi 101,8 km² (60,2 km² bez akvatorija).</s>

<s>Grad je dobro povezan autoputom i željeznicom sa nedalekim (44 km) Tallinnom</s>

<s>Historija</s>

<s>Današnji Paldiski osnovao je 1718. ruski car Petar Veliki kao pomorsku bazu za svoju mornaricu.</s><s>Naselje se ispočetka zvalo - Rågervik kako se zvalo i starije švedsko naselje iz 17. vijeka.</s>

<s>Rusi su ga 1762. preimenovali u Балтийский Порт (Baltička luka) i dodjelili mu status grada.</s><s>Estonci su to baltiiski, izgovarali - paldiski, to je i ozakonjeno 1933.</s>

<s>Paldiski je u periodu 1783.-96. bio administrativni centar rajona.</s><s>Iako je ispočetka imao prednost u odnosu na Tallinn, jer se njegova luka nije ledila, nakon uvođenja ledolomaca 1870., promet je skrenut u Tallinn.</s><s>U međuratnom periodu Paldiski je do 1933. bio je gradić (1934 imao je 841 stanovnika) sa skromnom ekonomijom koja se svodila na ribarstvo i izvoz drvene građe za švedske tvornice papira.</s>

<s>Sovjetski savez je 1939. u sklopu priprema za Drugi svjetski rat prisilio Estoniju na sporazum kojim Paldiski sa okolicom prepušta Crvenoj armiji za vojnu bazu.</s><s>Stanovnici su raseljeni u u maju 1940.</s>

<s>Za Drugog svjetskog rata grad su 28. aprila 1941. zauzele jedinice Wehrmachta, za vrijeme okupacije u Paldiskom je djelovao izbjeglički logor.</s><s>Prilikom povlačenja 14. septembra 1944. - Nijemci su spalili veći dio grada (preživjelo dvadesetak kuća).</s>

<s>Nakon rata za Estonske Sovjetske Socijalističke Republike u gradu i okolici djelovalo je devet 
različitih jedinica sovjetske vojske, naoružanih balističkim raketama sa nuklearnim bojevim glavama i nuklearnim podmornicama.</s><s>Kad je krajem 1968. izgrađen centar za obuku posada nuklearnih podmornica, grad je sa okolicom proglašen zabranjenom zonom, u njemu je na vrhuncu bilo smješteno i po 16 000 sovjetskih vojnika i oficira.</s><s>Posljednji ruski vojnici otišli su 30. augusta 1994., a dva nuklearna reaktora su razmontirana 1995.</s><s>Nakon odlaska ruske vojske broj stanovnika se radikalno smanjio, a porasla je i nezaposlenost.</s>

<s>Paldiski je od 1995. do 1996. bio samo kvart grada Keile, a od tad je nezavisan.</s>

<s>Privreda 
Ekonomija grada danas se bazira na luci, zapravo na dvije luke; veća Južna kojom upravlja državno poduzeće AS Tallinna Sadam i manja Sjeverna kojom upravlja privatna firma Paldiski Sadamate AS.</s><s>Uz to postoji i firma AS Paldiski Tsingipada koja se bavi pocinčavanjem.</s><s>U okolici po poluotoku instalirane su vjetroturbine snage 10.000 lMW.</s>

<s>Paldiski je i danas garnizonski grad, u njemu je smještena Prva pješadijska brigada estonske vojske i kordon granične policije.</s>

<s>Pobratimski gradovi</s>

<s>Paldiski ima ugovore o prijateljstvu sa sljedećim gradovima;
  Kirkkonummi, Finska
  Norrköping, Švedska
  Ufa, Rusija</s>

<s>Izvori</s>

<s>Vanjske veze</s>

<s>Paldiski</s>

<s>Gradovi u Estoniji</s>

